Veslemøy Solberg

Veslemøy Solberg (født 27. juli 1964 i Bø i Telemark) er en norsk vokalist, tekstforfatter, revyskuespiller og komponist.
Sammen med Sven Ohrvik var Solberg i perioden 1997-2003 redaksjonelt og musikalsk ansvarlig for TV-serien Antikviteter & Snurrepiperier på NRK 1. Programmet hadde på det meste over én million seere. I tillegg har Veslemøy Solberg deltatt i en lang rekke andre radio- og TV-programmer.
Veslemøy Solberg har gitt ut ti solo-album med egne og andres tekster og musikk. I tillegg har hun gitt ut flere CD-er sammen med andre artister. Hun har solid konsert- og revyerfaring fra scener i inn- og utland, og eier sitt eget plateselskap, Nordicae. Veslemøy er utdannet siviløkonom fra Norges Handelshøyskole i Bergen, og har hovedfag i nordisk språk og litteratur fra Universitetet i Oslo.
Veslemøy Solberg har i tillegg skrevet en rekke faglige artikler, og har også fått svært gode kritikker for lyrikk- og sangtekstene sine. Hun har mottatt en rekke priser og stipender, blant andre Tekstforfatterfondets ettårige arbeidsstipend for 2006.
I 2006 ble hun sammen med Felix Johansen nominert til Spellemannprisen for albumet Eventyret om Hanna.
I årene 2007-2009 produserte og skrev Veslemøy Solberg flere store sceneforestillinger, blant annet forestillingen «Aass for oss!» til Aass Bryggeris 175-årsjubileum og bestillingsverket «Kanskje kommer kongen» til Drammens Teaters nye kabaretscene «Fjerde Losjerad». Med forestillingen «Skål for livet!» har Veslemøy turnert over hele Norge.
På CD- og revyprosjektene sine har hun blant annet samarbeidet med Ole Paus, Jonas Fjeld, Jon Solberg, Dollie de Luxe, Gustav Lorentzen, Rune Larsen, Kaia Huuse, Anne-Marie Giørtz, Morten Grøtnes, Ove Borøchstein og Felix Johansen.
Veslemøy Solberg har høstet stor anerkjennelse for tekstene sine, og regnes blant Norges fremste visesangere. Hun ble utnevnt til Årets fylkeskunstner i Buskerud for 2011.


== Diskografi ==
Min unge sang (1994)
The Strength of the Runes (1996)
X (1998)
Kjærestebilder (1999)
Jenter fra Jante – Tonesatte dikt av Aksel Sandemose (1999), med Anne-Marie Giørtz & Kaia Huuse
Sangskatter & snurrepiperier (2000), med Sven Ohrvik
Løvehjerte (2004)
Sangen om kjærligheten (2006)
Neseviser og hjertesukk (2006), med Jørn Simen Øverli & Sven Ohrvik
Eventyret om Hanna (2006), med Felix Johansen
Gullmåne (2008)
Inn i eventyret (2010)
En sang til deg (2011)
Røter (2015), med Jon Solberg
Sang til sjelen (2017)SinglerGift (1998)
Mine længsler (hvor såre lidet vil der til) (2000), med Sven Ohrvik
Lionheart (2003)
Keiser med nye klær (2004)
Lille Marthine (2006), med Felix Johansen
Til Telemark (2013), med Jon Solberg
Flink pike kan du være selv! (2014), med Kathrine Aspaas
Sang til sjelen (2015)


=== Deltar på ===
Norges Handelshøyskoles studentforening: Uken 88 – 3.-20. mars 1988 (1988)
Uken 94: Liv levende/5 av 7 (1994)
Gustav Lorentzen: Kanskje kommer kongen (1995)
Jonas Fjeld & Ole Paus: Damebesøk (1998)
Jonas Fjeld: Beste (1999)
Appleseed: If I Had a Song: The Songs of Pete Seeger Vol. 2 (2001)
Jon Solbergs Bygdabilly Band: Du maler natta lyseblå (2003)
Jon Solbergs Bygdabilly Band: Da eg og bestefar va' små (2003)
Dada Group: The Dada Project (2003)
Henrik Wergeland: Henrik Wergeland: I børnekammeret (2005)
Grappa: Den røde gitar – Arbeidersanger i ny drakt (2005)
Ni Liv: Telemarkana (2007)
Ove Borøchstein: Midt i tida (2008)
Per Aarsund: Fri sjel (2009)
Ni Liv: Langhelg (2011)
Nordicae: Drammens hjerte (2011)
Per Aarsund: Frostnatt (2011)
Jonas Fjeld: Hjemmeseier (2011)
Per Aarsund: Pil i hjerte (2013)
Ove Borøchstein: Skål for livet! (2013)
Jan-Henrik Kulberg: Sol over torget (2013)


== Referanser ==


== Eksterne lenker ==
Offisielt nettsted 
(en) Veslemøy Solberg – kategori av bilder, video eller lyd på Commons 
Plateselskap
Nettbutikk
død lenke] Biografi fra mic.no
Hjemmeside for artisten Veslemøy Solberg
Blogg: http://veslemoysolberg.blogspot.no